PATVIRTINTA

Kauno miesto savivaldybės administracijos direktoriaus

2016 m. vasario 29 d.

įsakymu Nr. A-[560](file:///\\fl01\dokumentai\Dokumentai\administratorius\isakymai\2016A\a160560.docx)

**KVIETIMAS TEIKTI PARAIŠKAS PAGAL VISUOMENĖS SVEIKATOS STIPRINIMO SRITIES PRIORITETĄ „VISUOMENĖS PSICHIKOS SVEIKATOS STIPRINIMAS IR SUTRIKIMŲ PROFILAKTIKA (SAVIŽUDYBIŲ, SMURTO PREVENCIJA, STRESO VALDYMO GERINIMAS, PSICHOSOCIALINIŲ PASLAUGŲ PLĖTRA)“**

**NR. 2016-3-3.3-1**

|  |  |  |
| --- | --- | --- |
| Eil. Nr. | Sąlygos | Aprašymas |
|  | Sritis | Visuomenės sveikatos stiprinimas |
|  | Prioritetas | Visuomenės psichikos sveikatos stiprinimas ir sutrikimų profilaktika (savižudybių, smurto prevencija, streso valdymo gerinimas, psichosocialinių paslaugų plėtra) |
|  | Finansuojamos veiklos | Bendruomenių sutelktumo ir psichologinės savigalbos skatinimas.  Bendruomenės savigalbos grupių veiklos organizavimas ir vykdymas.  Psichologinio raštingumo didinimas: užsiėmimų, skirtų Kauno miesto socialinės rizikos šeimų psichologiniam raštingumui didinti, organizavimas; renginių, skirtų Kauno miesto visuomenės psichologiniam raštingumui didinti, organizavimas; informacijos rinkmenų apie Kauno mieste teikiamas psichosocialines paslaugas asmenims, susiduriantiems su psichologiniais sunkumais, rengimas ir prieinamumo užtikrinimas bei sklaida įvairiose Kauno miesto žiniasklaidos priemonėse.  Visuomenės neigiamų nuostatų dėl psichosocialinių paslaugų keitimas, socialinių paslaugų įvaizdžio gerinimas |
|  | Tinkamos išlaidos | Projekto vykdymo išlaidos (projektui įgyvendinti reikalingų prekių įsigijimo išlaidos (pvz., medžiagos, priemonės, įranga ir įrankiai, suvenyrai, reklaminė atributika ir pan.), projektui įgyvendinti reikalingų paslaugų pirkimo išlaidos (pvz., transporto, technikos, įrangos pirkimo paslaugos, reklamos, spaudos, projekto dalyvių maitinimo, leidybos ir kt. paslaugos). Projekto vykdymo išlaidos turi sudaryti ne mažiau kaip 75 proc. visų tinkamų finansuoti projekto išlaidų.  Projekto administravimo išlaidos (projekto vadovo, finansininko ir kitų projektą tiesiogiai vykdančių juridinio asmens darbuotojų, jų komandiruočių, susijusių su projekto įgyvendinimu, ir kt. panašios išlaidos, socialinio draudimo įmokų ir įmokų į Garantinį fondą išlaidos; su projekto veikla susijusių kanceliarinių prekių, kitų biuro prekių įsigijimo išlaidos, patalpų nuomos ir eksploatacijos išlaidos). Projekto administravimo išlaidos gali sudaryti iki 25 proc. visų tinkamų finansuoti projekto išlaidų |
| 5. | Netinkamos išlaidos | Išlaidos pagal sutartis su konsultantais, tarpininkais, kuriems mokestis nurodomas kaip viso projekto vertės procentinė dalis; baudos, delspinigiai, išlaidos finansinėms nuobaudoms, bylinėjimosi išlaidos, išlaidos paskolų palūkanoms ir skolų padengimo išlaidos; išlaidos investiciniams projektams, pastatams statyti, statiniams rekonstruoti; išlaidos ilgalaikiam materialiajam ir nematerialiajam turtui, tiesiogiai nesusijusiam su projekto įgyvendinimu, įsigyti; išlaidos projektų vykdytojų veiklos plėtrai ar jų kasdienei veiklai (pavyzdžiui, biuro nuomai ar komunalinėms paslaugoms), tiesiogiai nesusijusios su projekto įgyvendinimu; išlaidos pastatų ir patalpų remontui, tiesiogiai nesusijusiam su projekto įgyvendinimu; išlaidos narystės asociacijose mokesčiams sumokėti, jei šios išlaidos tiesiogiai nesusijusios su projekto įgyvendinimu |
| 6. | Projektų vertinimo kriterijai ir jų balai | Bendrieji kriterijai:  projekto tikslų, uždavinių, veiklų ir rezultatų atitiktis prioritetui: 0−15 balų;  projekto loginis pagrindimas: 0−15 balų;  projektu sprendžiamos problemos aktualumas ir problemos sprendimo strategijos inovatyvumas (naujumas): 0−10 balų;  projekto rezultatų prieinamumas ir jų poveikis visuomenei: 0−10 balų;  projekto biudžeto pagrįstumas: 0−10 balų;  žmogiškųjų, materialiųjų ir kitų išteklių pagrįstumas: 0−10 balų;  tinkama partnerystė ir bendradarbiavimo metu sukurta pridėtinė vertė: 0−10 balų;  projekto tęstinumo užtikrinimas: 0−10 balų;  visuomenės informavimo apie projektą veiksmingumas: 0−10 balų.  Specialieji kriterijai netaikomi |
| 7. | Galimi pareiškėjai ir reikalavimai jiems | Pareiškėjais gali būti ne pelno siekiantys juridiniai asmenys. Jei projektą įgyvendina daugiau nei vienas juridinis asmuo, paraišką turi teisę teikti tik vienas juridinis asmuo. Pareiškėjas teisės aktų nustatyta tvarka turi būti tinkamai atsiskaitęs už ankstesniais metais iš Kauno miesto savivaldybės biudžeto skirtų (jeigu buvo skirta) lėšų panaudojimą.  Pareiškėjo projektas nefinansuojamas, jeigu paaiškėja, kad:  pareiškėjas yra likviduojamas, reorganizuojamas, pertvarkomas, sustabdęs ar apribojęs savo veiklą;  pareiškėjas paraiškoje pateikė klaidinančią arba melagingą informaciją;  pareiškėjas yra gavęs Kauno miesto savivaldybės biudžeto lėšų ir neatsiskaitęs už jų panaudojimą nustatyta tvarka arba gautas lėšas naudojęs ne pagal paskirtį;  pareiškėjas yra pateikęs paraiškų finansuoti veiklas, kurios yra to paties projekto dalys, pagal kitas finansavimo programas.  Pareiškėjais negali būti juridiniai asmenys, kurių savininkai, dalininkai ar steigėjai yra Lietuvos Respublikos valstybės institucijos ar Kauno miesto savivaldybė. Šis reikalavimas netaikomas projekto partneriui (-iams) |
| 8. | Finansavimo intensyvumas | Projektams įgyvendinti iš Kauno miesto savivaldybės biudžeto gali būti skiriama iki 80 proc. tinkamų finansuoti projekto išlaidų.  Minimali projekto vertė – ne mažiau kaip 5000 Eur |
| 9. | Paraiškų teikimo tvarka | Paraiška turi būti pasirašyta pareiškėjo vadovo ar jo įgalioto asmens. Kartu su paraiška pridedami paraiškoje nustatyti dokumentai. Pareiškėjas atsako už paraiškoje nurodytų duomenų teisingumą.  Jei teikiama popierinė paraiška, turi būti pateikiamas vienas tinkamai lietuvių kalba užpildytas paraiškos popierinis variantas ir užpildyta paraiškos forma kompiuterinėje laikmenoje. Pateikiami dokumentai turi būti A4 formato, išskyrus atvejus, kai kitų įstaigų išduotų dokumentų formatas yra kitoks. Paraiškos teikiamos užklijuotame voke (pakete), ant kurio turi būti užrašas „Paraiška“, nurodytas kvietimo numeris, srities ir prioriteto, kuriam priskiriamas vykdomas projektas, pavadinimas, pareiškėjo pavadinimas ir adresas.  Jei teikiama elektroninė paraiška, pareiškėjas turi pateikti užpildytą elektroninę paraiškos formą kartu su pridedamais dokumentais per Kauno miesto savivaldybės elektroninių paslaugų sistemą adresu <http://ep.kaunas.lt>.  Paraiška teikiama tik pagal vieną srities prioritetą.  Siekiant užtikrinti paraiškų vertinimo skaidrumą ir pareiškėjų lygiateisiškumą, pateikus paraiškas nebegalima jų taisyti, tikslinti, pildyti ar pateikti papildomus dokumentus.  Paraiškos priimamos nuo 2016 m. vasario 29 d. iki 2016 m. kovo 30 d. |
| 10. | Kitos sąlygos | Projekto veiklos ir išlaidos turi būti planuojamos nuo 2016 m. antrojo ketvirčio |
| 11. | Aktualūs dokumentai | Kauno miesto savivaldybės strateginis plėtros planas iki 2022 metų, patvirtintas Kauno miesto savivaldybės tarybos 2015 m. balandžio 2 d. sprendimu Nr. T-127 „Dėl Kauno miesto savivaldybės strateginio plėtros plano iki 2022 metų patvirtinimo“;  Kauno miesto savivaldybės 2015–2017 metų strateginis veiklos planas, patvirtintas Kauno miesto savivaldybės tarybos 2014 m. gruodžio 22 d. sprendimu Nr. T-706 „Dėl Kauno miesto savivaldybės 2015–2017 metų strateginio veiklos plano patvirtinimo“;  2016 m. Kauno miesto savivaldybės lėšomis finansuojamų viešųjų paslaugų sritys ir prioritetai, patvirtinti Kauno miesto savivaldybės tarybos 2015 m. gruodžio 29 d. sprendimu Nr. 724 „Dėl 2016 m. Kauno miesto savivaldybės lėšomis finansuojamų viešųjų paslaugų sričių ir prioritetų patvirtinimo“;  Viešųjų paslaugų teikimo projektų paraiškų atrankos ir finansavimo tvarkos aprašas, patvirtintas Kauno miesto savivaldybės tarybos 2016 m. vasario 2 d. sprendimu Nr. T-8 „Dėl Viešųjų paslaugų teikimo projektų paraiškų atrankos ir finansavimo tvarkos aprašo patvirtinimo“ |
| 12. | Informacija teikiama | vitalija.romanoviene@kaunas.lt, tel. 42 46 30  ernesta.ratkeliene@kaunas.lt, tel. 42 56 26 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_